stanford-oval/wikipedia huggingface dataset:
דל נורטה (מחוז)

| --- | --- |
חותם דל נורטהחותם דל נורטה

תמונות, מלמעלה למטה, מימין לשמאל: נמל קרסנט סיטי, מערכת הפארקים רדווד, קאסל רוק (אנ'), שפך הנהר סמית
 מדינה:  ארצות הברית ארצות הברית
 מדינה:  קליפורניה קליפורניה
 בירת המחוז (והעיר הגדולה ביותר):  קרסנט סיטי
 תאריך ייסוד:  2 במרץ 1857
 על שם:  צפון 
 שטח:  3,200 קמ"ר
  ‑ שטח ואחוז מים:  580 קמ"ר 18%
  ‑ הנקודה הגבוהה:  1,955
 אוכלוסייה:  ‏
  ‑ במחוז:  27,743 (1 באפריל 2020)
  ‑ צפיפות:  11 נפש לקמ"ר (1 באפריל 2020)
 קואורדינטות:  41°44′N 123°58′W﻿ / ﻿41.74°N 123.96°W﻿ / 41.74; -123.96 
 אזור זמן:  UTC -8
 אתר האינטרנט של המחוז
  מפת מיקום  מפה מפורטת   מחוז דל נורטה בין מחוזות קליפורניה    מיקום קליפורניה במפת ארצות הברית tabBackground:;tabBorder:#aaa;defaultTab:0;
 
בריכת מרשל ליד הנהר קלאמת, מערכת הפארקים רדווד
כביש 199 של ארצות הברית בקליפורניה, "הכביש המהיר של רדווד", בפארק המדינתי ג'דדיה סמית רדוודס במחוז דל נורטה, ליד קרסנט סיטי, קליפורניה.
בית המשפט של המחוז בקרסנט סיטי
מחוז דל נורטה (באנגלית: Del Norte County, מספרדית: "של הצפון") הוא מחוז בצפון-מערב מדינת קליפורניה בארצות הברית, לאורך האוקיינוס השקט בצמוד לגבול אורגון. אוכלוסייתו מונה 27,743 נפשות נכון למפקד האוכלוסין של 2020, ירידה מ-28,610 ממפקד האוכלוסין של 2010. מושב המחוז והעיר היחידה היא קרסנט סיטי. החלוצים שהתיישבו באזור שהפך למחוז דל נורטה היו חקלאים פורטוגזים מהאיים האזוריים בעלי ניסיון בגידול חיות משק לחלב, מה שעשוי להסביר את ההגייה המקומית של שם המחוז. המקומיים מבטאים את שם המחוז כדל נורט, ולא דל נור-טה כפי שניתן היה לצפות בספרדית.
במחוז בעל האופי הכפרי בולטים היערות שבהם גדלים עצי סקוויה נאה ענקיים, כאשר חלקם מגיעים לגבהים של יותר מ-110 מטרים. במחוז הצפוני ביותר הזה בחוף קליפורניה יש גם עשרות צמחים ופרחים ייחודיים, עשרות מינים של עופות ימיים ודגים, חופים סלעיים עתיקים וסטאקים, נהרות זכים ומגדלורים היסטוריים. מחוז דל נורטה ידוע גם בקרב חובבי ביגפוט כמיקום הסרט המפורסם של פטרסון-גימלין (אנ'), כמו גם כמיקום שבו צולמו כמה מסצנות היער בסרט מלחמת הכוכבים - פרק 6: שובו של הג'דיי.
היסטוריה

האזור שידוע כיום כדל נורטה היה ועודנו מיושב על ידי היורוק (אינדיאנים של הנהר קלאמת) והעמים הילידים של הטולווה (אנ'). האמריקאי האירופי הראשון שחקר את הארץ הזו היה החלוץ ג'דדיה סמית בתחילת המאה ה-19. הוא היה האמריקאי האירופאי הראשון שהגיע לאזור ברגל בתקופה לפני שהאמריקאים האירופאים ידעו משהו על טריטוריה כל כך רחוקה. עבורו זה היה פשוטו כמשמעו "סוף הארץ" - המקום שבו הסתיימה יבשת אמריקה באוקיינוס השקט. בשנת 1855 אישר הקונגרס בניית מגדלור ב"באטרי פוינט" (אי בזמן גאות על חוף קרסנט סיטי) שעדיין מתפקד כנקודת ציון היסטורית.
מחוז דל נורטה הוקם בשנת 1857, מחלק משטחו של מחוז קלאמת ההיסטורי בעקבות הבהלה לזהב הגדולה בקליפורניה. מחוז קלאמת עצמו חדל להתקיים ב-1874.
גאוגרפיה

על פי לשכת מפקד האוכלוסין של ארצות הברית, שטחו הכולל של המחוז הוא 3,200 קילומטרים רבועים, מתוכם 2,610 קילומטרים רבועים הם יבשה ו-580 קילומטרים רבועים (18%) הם מים.
בגאוגרפיה של מחוז דל נורטה שולט השטח ההררי של רכסי החוף של קליפורניה והרי קלאמת. הגובה נע בין פני הים לקרוב ל-2,000 מטרים. אף על פי שחלק גדול מפני השטח של המחוז הם מדרונות תלולים, ישנן בו גם חלקות קטנות של שטחים מישוריים לאורך החוף ובעמקי הרים מבודדים. אורכו של קו החוף במחוז קרוב ל-60 קילומטרים, כשאזור החוף משתרע על פני כ-207 קילומטרים רבועים. מישור חוף רחב ניתן למצוא בחלק הצפון-מערבי של המחוז עם הקצה המערבי של הרי קלאמת כגבולו המזרחי. הרים אלו מתנשאים בחטף ממישור החוף ומשתרעים צפונה לתוך אורגון וממוקמים בין רכס קסקייד במזרח ורכס החוף של אורגון (אנ') בצפון.
גאוגרפיה > אקולוגיה

במחוז דל נורטה יש מגוון של בעלי חיים וצמחייה. חבורות צמחייה כוללות מספר סוגי יערות כולל יער אלונים מעורב. האלון הכחול, Quercus douglasii (אנ'), האנדמי לקליפורניה, נמצא בחלק הצפוני ביותר של תחום תפוצתו במחוז דל נורטה. גם אלון שחור קליפורני (Quercus kelloggii) ואשוח דאגלס גדלים במחוז דל נורטה.
גאוגרפיה > מחוזות שכנים

מחוז קרי, אורגון – צפון-מערב
מחוז ג'וזפין, אורגון – צפון-מזרח
מחוז סיסקיו – מזרח
מחוז המבולדט – דרום
גאוגרפיה > אזורים מוגנים

מקלט חיות הבר הלאומי קאסל רוק (אנ')
הפארק המדינתי דל נורטה קוסט רדוודס (אנ')
הפארק המדינתי ג'דדיה סמית רדוודס (אנ')
מערכת הפארקים רדווד
הפארק המחוזי רובי ואן דוונטר (Ruby Van Deventer County Park)
הפארק המחוזי פלורנס קלר (Florence Keller County Park)
תחבורה > כבישים ראשיים

כביש 101 של ארצות הברית
כביש 199 (אנ') של ארצות הברית
כביש 169 (אנ') של קליפורניה
כביש 197 (אנ') של קליפורניה
תחבורה > תחבורה ציבורית

תחבורה ציבורית מקומית מסופקת על ידי חברת Redwood Coast Transit, המפעילה 7 קווים במחוז ומספקת גישה לשירות רכבת הנוסעים של אמטרק (באמצעות אוטובוס של אמטרק).
תחבורה > נמלי תעופה

קונטור איירליינס (Contour Airlines) מבצעת טיסות נוסעים אל נמל התעופה של מחוז דל נורטה (אנ') הסמוך לקרסנט סיטי וממנו, ומפעילה טיסה יומית הלוך ושוב לנמל התעופה הבין-לאומי אוקלנד. הטיסות מסובסדות במידה רבה על ידי מענק במסגרת התוכנית הפדרלית של שירות אוויר חיוני (אנ') חלופי שאושר על ידי מחלקת התחבורה של ארצות הברית והוענק לרשות שדות התעופה האזורית של חוף הגבול (Border Coast Regional Airport Authority) ב-2020.
תחבורה > נמל ימי

נמל קרסנט סיטי משמש כנמל דיג מסחרי לספינות דיג של אלתית, חסילונים, טונה, בקלה וסרטן דנג'נס (אנ'). כמעט 50% מכל סרטני דנג'נס המוגשים במסעדות בקליפורניה מגיעים מנמל זה. הנמל הוא גם ביתם של מספר רב של עסקים בתחום דיג ומחוץ לו ומשרדים ממשלתיים בנמל. בנמל יש גם כמה רציפי סירות שעשועים.
דמוגרפיה > 2010

מפקד האוכלוסין של ארצות הברית בשנת 2010 דיווח על אוכלוסייה של 28,610 נפשות במחוז דל נורטה. ההרכב הגזעי של מחוז דל נורטה היה 21,098 (73.7%) לבנים, 993 (3.5%) אפרו-אמריקאים, 2,244 (7.8%) ילידים, 965 (3.4%) אסייתים, 32 (0.1%) תושבי איי האוקיינוס השקט, 1,980 (6.9% ) מגזעים אחרים, ו-1,298 (4.5%) משני גזעים או יותר. היספנים או לטינים מכל גזע היוו 5,093 אנשים (17.8%).
דמוגרפיה > 2000

נכון למפקד האוכלוסין של שנת 2000, התגוררו במחוז 27,507 נפשות, ב-9,170 משקי בית ו-6,290 משפחות. צפיפות האוכלוסין הייתה 11 אנשים לכל קילומטר רבוע. היו 10,434 יחידות דיור בצפיפות ממוצעת של 4 לכל קילומטר רבוע. ההרכב הגזעי של המחוז היה 78.9% לבנים, 4.3% שחורים או אפרו-אמריקאים, 6.4% ילידים אמריקאים, 2.3% אסייתים, 0.1% תושבי איי האוקיינוס השקט, 3.9% מגזעים אחרים ו-4.1% משני גזעים או יותר. 13.9% מהאוכלוסייה היו היספנים או לטינים מכל גזע. 16.2% היו גרמנים, 11.3% אנגלים, 9.1% אירים ו-7.4% אמריקאים לפי מפקד האוכלוסין 2000. 91.6% דיברו אנגלית ו-6.2% ספרדית כשפתם הראשונה.
היו 9,170 משקי בית, מתוכם ל-33.5% היו ילדים מתחת לגיל 18 שגרים איתם, 50.0% היו זוגות נשואים שחיו יחד, ל-13.6% הייתה בעלת בית ללא נוכחות בעל, ו-31.4% היו רווקים. 25.3% מכלל משקי הבית היו יחידים, ול-10.1% היה מישהו שחי לבדו בן 65 ומעלה. גודל משק הבית הממוצע היה 2.58 וגודל המשפחה הממוצע היה 3.08.
התפלגות הגילאים הייתה 25.1% מתחת לגיל 18, 8.0% מ-18 ל-24, 32.2% מ-25 ל-44, 22.3% מ-45 ל-64 ו-12.5% בני 65 ומעלה. הגיל החציוני היה 36 שנים. על כל 100 נקבות היו 123.3 זכרים. על כל 100 נשים בנות 18 ומעלה, היו 130.3 גברים.
ההכנסה החציונית למשק בית במחוז הייתה 29,642 דולר, וההכנסה החציונית למשפחה הייתה 36,056 דולר. לגברים הייתה הכנסה חציונית של 40,072 דולר לעומת 22,212 דולר לנשים. ההכנסה לנפש במחוז הייתה 14,573 דולר. כ-16.4% מהמשפחות ו-20.2% מהאוכלוסייה היו מתחת לקו העוני, כולל 26.7% מאלו מתחת לגיל 18 ו-8.2% מבני 65 ומעלה.
פוליטיקה

דל נורטה הוא מחוז רפובליקני חזק בבחירות לנשיאות ולקונגרס. המועמד הדמוקרט האחרון שזכה ברוב במחוז היה ג'ימי קרטר ב-1976; עם זאת, ביל קלינטון זכה במספר קולות הרב ביותר ב-1992.
ב-2016, לאחר שמחוז אורנג' הצביע לדמוקרטים, הפך מחוז דל נורטה למחוז היחיד בחוף קליפורניה שהצביע לדונלד טראמפ על פני הילרי קלינטון. נכון לשנת 2020, זה כעת המחוז האחרון והיחיד בחוף קליפורניה שמצביע לרפובליקנים.
במרשם הבוחרים המחוז מפוצל כמעט שווה בשווה בין המפלגה הרפובליקנית לבין המפלגה הדמוקרטית. נכון למאי 2008, כ-67% מבעלי זכות הבחירה במחוז רשומים כמצביעים, כאשר כ-38% רשומים כדמוקרטים וכ-38% רשומים כרפובליקנים, כאשר מדינת קליפורניה דיווחה על 32 יותר רפובליקנים מאשר דמוקרטים ב-7 באפריל 2010. שיוך לצד שלישי מהווה כ-6% מכלל המצביעים הרשומים במחוז.
מחוז דל נורטה נמצא במחוז הקונגרס השני של קליפורניה, המיוצג על ידי הדמוקרט ג'ארד הופמן.
מבחינת בית הנבחרים של קליפורניה נמצא מחוז דל נורטה נמצא במחוז השני, המיוצג על ידי הדמוקרט ג'ים ווד (Jim Wood). בבחירות לסנאט של המדינה, המחוז נמצא במחוז הסנאט השני, המיוצג על ידי הדמוקרט מייק מקגווייר (Mike McGuire).
הערות שוליים

↑  "Bear Mountain". Peakbagger.com.
↑  "2010 Census Gazetteer Files". United States Census Bureau. 22 באוגוסט 2012. {{cite web}}:  (עזרה)
↑  "Del Norte Fire Safe Plan" (PDF). אורכב מ-המקור (PDF) ב-25 באפריל 2012. {{cite web}}:  (עזרה)
↑  "Airline and Flight Info".
| --- | --- |
בקרת זהויות :  NLI: 987007557295705171  ISNI: 0000 0004 0381 750X  LCCN: n81118389  NARA: 10038450  VIAF: 137220130   WorldCat (עם VIAF): 137220130
דמו (מוזיקה)

.
גרסת דמו, המוכרת לעיתים בעברית גם כסקיצה, היא גרסה מוקלטת ראשונית של שיר טרם עבר הפקה מוזיקלית נרחבת. מקור הביטוי הוא במילה האנגלית להדגמה (Demonstration). גרסת דמו יכולה לשמש לשתי מטרות עיקריות.

כלי עזר בהקלטות של שיר - במקרה זה, גרסת הדמו מהווה טיוטה מוקלטת אשר משמשת כנקודת התייחסות לשאר הנגנים כאשר אלו מקליטים את חלקם בשיר.

מוצר ראשוני להציג בפני אחרים - גרסת דמו של שיר, יכולה להדגים את רעיונות האומן בפני מפיקים, חברות תקליטים או אומנים אחרים, כדי לעניין את אחד מהנ"ל בהתחלה של עבודת הפקה נרחבת יותר על השיר.
כלי עזר בהקלטות של שיר

במהלך הקלטות של שיר באולפן, בדרך כלל מוקלט כל אלמנט בשיר אינדיבידואלית. כלומר, שירה, קולות רקע, גיטרה, תופים, בס וכן הלאה - בהתאם לכמות הכלים אשר משתתפים בשיר, מוקלטים בנפרד . בדרך הקלטה זו, איכותו של כל רכיב משתפרת, וניתן לשלוט באופן השתלבות הצלילים יחדיו בעריכה הסופית. למשל, במידה וווליום התופים הוא גבוה מדי בהקלטה, ניתן להוריד אותו באופן ישיר בזמן העריכה, מבלי להקליט מחדש את כל התפקידים. בשיטת הקלטה לייב, בה מנגנים כל הנגנים סימולטנית ביחד, אין אפשרות לשלוט בכלי בודד אשר לא משתלב היטב. במידה וכלי אחד לא פועל באופן שסוכם מראש, יש להקליט מחדש את כל השיר.
כדי לאפשר לנגנים להבין מתי עליהם לנגן את חלקם, מוקלטת גרסת דמו של שיר, אשר מושמעת לנגנים באוזניות (כדי שהקול של הקלטת הדמו לא יוקלט בטעות). בדרך פעולה זו, הנגן יודע באיזו נקודה עליו לנגן את החלק שלו בשיר. בסוף הקלטת כל חלקי השיר, טכנאי הסאונד משלב את הרצועות השונות יחדיו כדי ליצור את השיר בגרסתו המלאה.
על פי רוב, כדי לא לבלבל את הנגנים, תוקלט גרסת הדמו עם מינימום של כלים. מקובלים שני סוגים של הקלטות. 1. הקלטה אינסטרומנטלית - ללא שירה. כלי נגינה אחד (דוגמת גיטרה) מנגן את השיר במלואו כולל קטעי מעבר בם אמור להתנגן סולו של אחד מהכלים. 2. גרסה מינימליסטית - שירה וכלי נוסף אחד (לרוב גיטרה). הקלטת השירה עוזרת לנגנים לא להתבלבל כלפי המיקום שלהם בשיר (למשל, האם הם מקשיבים לפזמון השני או השלישי).
מוצר ראשוני להציג בפני אחרים

להקות צעירות/לא מוכרות - מקליטות גרסאות דמו לשירים מקוריים כדי להשתמש בהן להציג את עבודתן בפני אחרים. אולם, בעוד גרסת הדמו שמשמשת להקלטות באולפן לרוב יכללו שני תפקידים בלבד - שירה וגיטרה, גרסאות דמו שאמורות להיות מוצגות בפני מפיקים או חברות תקליטים יכללו אלמנטים נוספים כגון תופים, גיטרה חשמלית, גיטרת בס, קלידים וכיוצא בזה. הסיבה שגרסה זו תקרא דמו היא איכות ההקלטה, ובדרך כלל הפקה נמוכה.
אמנים מוכרים - לעיתים יקליטו גרסאות דמו כטיוטה ראשונית, כדי להציגן בפני עמיתיהם (חברי להקה, נגנים, מפיקים ועוד) ולהחליט כיצד יש לפתח את השיר, או כדי להוות בסיס לאלבום מתוכנן. דוגמת המקרה בו רוג'ר ווטרס הציג בפני שאר חברי להקת פינק פלויד שתי גרסאות דמו לאלבומים The Wall ו-The Pros and cons of hitchhiking, אשר עליהם הוא עבד בביתו, כדי להחליט במשותף על איזה פרויקט הלהקה רוצה לעבוד.
הקלטות נדירות למעריצים

במקרים רבים של אמנים מוצלחים, ישנו ביקוש גבוה של מעריצים לחומרים נדירים נוספים שהאומן או להקה הקליטו ולא שחררו. קלטות דמו הן מקור משמעותי לחומרים נדירים שמשוחררים לציבור הרחב. כך בגרסאות המחודשות של אלבומי דייוויד בואי אשר כוללות את גרסאות הדמו לפיהן הקליטו חברי להקתו את השירים של אלבומים כגון זיגי סטארדסט.
הערות שוליים

↑  תולדות פינק פלויד מתוך אתר רוק מתקדם מדריך עברי
| --- | --- |
בקרת זהויות :  GND: 4745700-4
דרור הכף

| דרור הכף |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: דרוריים
סוג:: דרור
מין:: דרור הכף
שם מדעי
 Passer melanurus ‏מולר, 1776
תחום תפוצה


דרור הכף (שם מדעי: Passer melanurus) הוא מין של עוף מהסוג דרור שבמשפחת הדרוריים החי באפריקה הדרומית. מין זה תואר למדע ב-1776 ופירוש שמו הוא: "שחור זנב".
דרור זה מכיל 3 תת-מינים:
Passer melanurus melanurus
Passer melanurus vicinus
Passer melanurus damarensis
תיאור

דרור זה דומה לדרור הבית והוא מגיע לאורך של 14 עד 16 ס"מ ומשקלו 17 עד 38 גרם בקירוב. הזכרים גדולים מעט מהנקבות ובעלי נוצות צבעוניות יותר. הנוצות אפורות לאורך הגוף כשהגב והחלק העליון של הכנפיים חומים-ערמוניים עם נוצות אפורות-כהות מסורטטות בנוצות שחורות על הכנף. קצוות הכנפיים והזנב שחורים והראש, הצוואר והחזה גם שחורים, אך אחורי הראש, צידי הראש והחלק הפנימי של הגרון והחזה לבנים. המקור אפור ועבה, מותאם לפיצוח זרעים. הנקבות יותר בהירות מהזכרים וללא ראש וחזה שחורים, כשבמקום ישנו "צווארון" לבן.
דרור זה מצוי בטבע לאורך אפריקה הדרומית שמדרום אפריקה מסביב לכף התקווה הטובה, צפונה עד לדרום אנגולה ונמיביה ללא מדבר נמיב ומזרחה עד לאסווטיני. מספר אוכלוסיות חיות גם בבוטסואנה כולל לאורך הקלהרי ובזימבבואה. התפוצה העיקרית של הדרור היא בערבות עשב וסוואנות שופעות וכן בשיחיות, אם כי הוא חי גם ביערות פתוחים שונים וכן בערים לאורך דרום אפריקה.
הדרור מתקהל בחבורות של מעל 200 פרטים, לעיתים בשילוב עם אורגיים והוא ניזון בעיקר מעשבים, נבטים וזרעים. כמו כן הם ניזונים מפרחי האלווי ולעיתים גם מצוף אך בכמויות קטנות מאוד. הגוזלים ניזונים בעיקר מזחלים שהוריהם מלקטים עבורם.
הערות שוליים

↑  דרור הכף באתר הרשימה האדומה של IUCN
| --- | --- |
בקרת זהויות :  NLI: 987007529577105171  LCCN: sh85098506
דרכון אוסטרי

כריכתו הקדמית של דרכון אוסטרי ביומטרי
דרכון אוסטרי הוא מסמך נסיעה המונפק לאזרחי אוסטריה המאפשר להם לצאת אל מחוץ מגבולות אוסטריה, וכן נותן לנושאיו הגנה וסיוע קונסולרי של אוסטריה מול גורמים זרים. כל אזרח אוסטרי הוא גם אזרח של האיחוד האירופי. הדרכון, יחד עם תעודת הזהות הלאומית האוסטרית, מאפשרים זכויות תנועה ומגורים חופשיים בכל אחת ממדינות האזור הכלכלי האירופי ושווייץ. על פי מדד ארגון חברות התעופה הבינלאומי מינואר 2022, הדרכון האוסטרי מדורג במקום הרביעי בדירוג הדרכונים לצד דנמרק, צרפת, הולנד ושוודיה, עם 188 מדינות שמאפשרות כניסה חופשית אליהן לבעלי דרכונים ממדינות אלו.
תהליכי הבקשה וההדפסה של כל הדרכונים האוסטריים מטופלים על ידי ה-Österreichische Staatsdruckerei (de) שבסיסה בווינה. על רשות זו מוטלת גם הסמכות להנפקה וההדפסה של דרכון המסדר הריבוני הצבאי של מלטה.[דרוש מקור]
תיאור > מראה חיצוני

הדרכונים האוסטריים הם באותו גוון בורדו כמו יתר הדרכונים האירופאים, ועם סמל אוסטריה בצבע זהב במרכז הכריכה הקדמית. המילים הגרמניות EUROPÄISCHE UNION (בעברית: האיחוד האירופאי) ו-REPUBLIK ÖSTERREICH (רפובליקת אוסטריה) מופיעות גם כן על הכריכה לצד המילה הגרמנית לדרכון, REISEPASS בנוסף למילה באנגלית. כל הכיתוב על הכריכה בצבע זהב. לדרכונים אוסטריים יש את הסמל הביומטרי הסטנדרטי בתחתית. כל עמוד בדרכון מציג סימן מים שונה של סמלי מדינות אוסטריה השונות. עיצוב מחדש של הדרכון מתוכנן לשנת 2023.
תיאור > דף מידע זהות

מידע על דרכון אוסטרי מופיע בעמוד 2, וכולל את הפרטים הבאים:
שם משפחה
שם פרטי
גובה (בס"מ)
תמונה של בעל דרכון משמאל
סוג
סמל המדינה (AUT)
מס' דרכון
אזרחות
תאריך לידה
מקום לידה
מגדר
תאריך הוצאה
תאריך פקיעת תוקף
מקום הנפקה
חתימת בעל הדרכון
פרטים לקריאה בידי מכונות
תיאור > איותים שונים של אותו שם בתוך אותו מסמך

שמות גרמניים המכילים אומלאוטים (ä, ö, ü) ו/או ß מאויתים בצורה הנכונה בחלק המרכזי של הדרכון, אך בצורה מופשטת בחלק שנועד לקריאה על ידי מכונות (בתחתית עמוד הפרטים). בחלק זה שם כגון Gößmann הופך ל-GOESSMANN.
התמלול המקורי שהוזכר לעיל משמש בדרך כלל לכרטיסי טיסה וכו', אבל לפעמים (כמו באשרות לארצות הברית) משתמשים גם בצורות המופשטות, ללא אומלאוטים. שלוש גרסאות האיות האפשריות באותו שם (למשל Müller/Mueller/Muller) במסמכים שונים מובילים לפעמים לבלבול, והשימוש בשני איותים שונים בתוך אותו מסמך (כמו בדרכון) עלול להותיר רושם על אנשים שאינם בקיאים בכתיב הגרמני כי המסמך הוא זיוף.[דרוש מקור]
דרכונים אוסטריים עשויים (אך לא תמיד) להכיל הסבר תלת-לשוני (בגרמנית, אנגלית וצרפתית) אודות האומלאוטים הגרמניים והאות ß.
תיאור > סוגי דרכון

דרכון רגיל – הדרכון הנפוץ ביותר, בצבע בורדו כמו יתר דרכוני האיחוד האירופאי.
דרכון דיפלומטי – דרכון הניתן לדיפלומטים, פקידי מדינה ובני משפחותיהם למטרות מסע בינלאומי במסגרת תפקידם. רוב האנשים בעלי חסינות דיפלומטית נושאים דרכון דיפלומטי, אך דרכון דיפלומטי אינו מבטיח חסינות דיפלומטית כשלעצמו. דרכון זה בצבע אדום.
דרכון שירות – דרכון הניתן לעובדי מדינה ובני משפחותיהם למטרות מסע בינלאומי במסגרת תפקידם, והוא בצבע כחול כהה.
מסמך נסיעה לפליטים – מונפק על בסיס אמנה בדבר מעמדם של פליטים, והוא בצבע אפור.
דרכון חירום – דרכון זמני, בצבע לבן.
דרישות אשרה והגבלות

דרישות הוויזה לאזרחי אוסטריה הן הגבלות כניסה מנהליות על ידי הרשויות של מדינות אחרות המוטלות על אזרחי אוסטריה. נכון לינואר 2022, לאזרחים אוסטרים הייתה גישה ללא ויזה או ויזה בהגעה ל-188 מדינות וטריטוריות, מה שדירג את הדרכון האוסטרי במקום הרביעי בעולם מבחינת חופש הנסיעה (לצד דנמרק, צרפת, הולנד ושוודיה), על פי מדד הנלי לדרכונים.
אזרחים אוסטריים יכולים לחיות ולעבוד בכל מדינה בתוך האיחוד האירופי על בסיס זכות התנועה והמגורים החופשית המוענקת בסעיף 21 של אמנת האיחוד האירופי.
אזרחות כפולה

אוסטריה מאפשרת לאזרחיה להחזיק בדרכון אוסטרי שני כדי לעקוף מגבלות נסיעה מסוימות (למשל, חלק ממדינות ערב אינן מתירות כניסה עם חותמות דרכון ישראלי, למשל עיראק, עומאן ומאוריטניה).[דרוש מקור]
החזקת דרכון אוסטרי ודרכון זר בו זמנית, כלומר אזרחות כפולה, מוגבלת על פי חוק הלאום האוסטרי הנוכחי לבעלי אזרחות כפולה מתוקף לידה בלבד, וכן לנרדפים וצאצאיהם המקבלים אזרחות על בסיס הצהרה. אוסטרים חייבים לוותר על אזרחותם כדי להתאזרח כאזרחי מדינה אחרת.[דרוש מקור]
היסטוריה

ב-1857 ניתנו הדרכונים הראשונים בידי האימפריה האוסטרית. עם הפיכתה של האימפריה לאימפריה האוסטרו-הונגרית כתוצאה מהפשרה האוסטרו-הונגרית של 1867, הדרכונים החלו להיות מונפקים בידי האימפריה הפדרטיבית החדשה.
עם פירוק האימפריה והקמת רפובליקת אוסטריה הגרמנית קצרת הימים, נעשה שימוש בדרכונים מימי המונרכיה ההבסבורגית כאשר נמחקו סממני האצולה מהדרכון לטובת חותמת של הרפובליקה החדשה.
עם הקמת רפובליקת אוסטריה הוסדרו הנפקות הדרכונים הרשמיים בשם הרפובליקה. לאחר פיזור הפרלמנט ב-1933 ומלחמת האזרחים ב-1934, אוסטריה הפכה למדינה פשיסטית ודרכונים הונפקו עם סמלה החדש של אוסטריה, עיט דו-ראשי, במקום סמל הרפובליקה הראשונה. לאחר האנשלוס, יהודים שעזבו את תחומי הרייך השלישי יכלו להשתמש בדרכון האוסטרי, אולם אלו שהיו חסרי דרכון נאלצו להוציא תעודת מעבר גרמנית (Fremdenpass).
לפני שאוסטריה הפכה לחברה באיחוד האירופי ב-1995, לדרכונים היה כיסוי חום בהיר וצבע חום כהה פנימי ("Serie A–E") עד שנות ה-70, אז הוא עבר לכריכה ירוקה כהה. כמו כן, השפה השנייה בדרכון הוחלפה באנגלית (במקום צרפתית).
ב-16 ביוני 2006 אוסטריה החלה להנפיק דרכונים ביומטריים.
גלריה

דרכון של האימפריה האוסטרו-הונגרית שהונפק בבוהמיה ב-1871.
דרכון אוסטרי מהתקופה האוסטרופשיסטית (אוסטריה הפדרלית) המשמש לעלייה לארץ ישראל.
דרכון אוסטרי מ"סדרה A", שהונפק לקרל סזוקול ב-1948.
דרכון אוסטרי מ"סדרה E", שהונפק ב-1970.
דרכון אוסטרי עם כריכה ירוקה, שהונפק ב-1980.
דרכון שירות אוסטרי עכשווי.
מסמך נסיעה לפליטים על אמנת הפליטים שהונפק בידי אוסטריה.
ראו גם

מדד הנלי לדרכונים
הערות שוליים

↑  "Änderung der Passverordnung".
↑  "Verordnung des Bundesministers für Inneres, mit der die Passverordnung geändert wird".
↑  זיו ריינשטיין‏, למרות הקורונה: זה הדרכון הכי חזק בעולם לשנת 2022, באתר וואלה, 12 בינואר 2022
↑  Treaty on the Function of the European Union (consolidated version)
↑  Außenministerium der Republik Österreich, Frequently Asked Questions - FAQ, paragraph IV, article 11., www.bmeia.gv.at (באנגלית)
↑  AUSTRIA, DEUTSCHOSTERREICH, GRAZ, 1919, PASSPORT, FUL MIT STEMPEL UND VISA -- HUNGARY " | Zu Kauf auf Delcampe", Delcampe, ‏28 באוקטובר 2021 (בגרמנית)
↑  Tom Topol, Unusual German-Austria Passport 1919 • Passport-collector.com, Passport-collector.com, ‏25 ביולי 2022 (באנגלית)
דרישות אשרה לאזרחי אוסטריה:   אוסטריה  האיחוד האירופאי (חופש תנועה ומגורים)  אין צורך באשרה  אשרה בעת הגעה  אשרה אלקטרונית  אשרה בהגעה או באופן אלקטרוני  אשרה נדרשת טרם הגעה
דניאל גיבסון

| --- | --- |

גיבסון במשחק הסלבריטיז של סוף שבוע האולסטאר של שנת 2023
 לידה:  27 בפברואר 1986 (בן 38) יוסטון שבטקסס
 עמדה:  קלע
 גובה:  1.88 מטרים
 מספר:  1
 מכללה:  אוניברסיטת טקסס באוסטין
 דראפט:  בחירה מספר 42, 2006 קליבלנד קאבלירס
 קבוצות כשחקן
 2006 - 2013:  קליבלנד קאבלירס
 הישגים כשחקן
 MVP של משחק הרוקיז סופמורס באולסטאר (2006)
דניאל היראם גיבסון (באנגלית: Daniel Hiram Gibson; נולד ב-27 בפברואר 1986) הוא כדורסלן עבר אמריקאי ששיחק בעמדת הקלע.
ראשית חייו

גיבסון קלע 25.5 נקודות עם 9.3 אסיסטים בממוצע למשחק כשהוא מוביל את נבחרת בית הספר התיכון שלו שנמצא ביוסטון, טקסס למאזן 31-4, וזכייה באליפות. זו הייתה הזכייה באליפות הראשונה של התיכון מאז 1965. אחרי התיכון עבר גיבסון לשחק באוניברסיטת טקסס באוסטין.
במכללה שלו כיכב גיבסון בעמדת הקלע. בשתי העונות הראשונות שלו במדי המכללה הוא קלע 935 נקודות עם 175 קליעות מטווח שלוש הנקודות. ב-21 בינואר 2006 הוא קלע שיא קריירה, 37 נקודות. בעונת 2005/2006 הוא קלע 101 זריקות מטווח שלוש הנקודות.
בשתי עונותיו בטקסס קלע גיבסון 13.8 נקודות עם 3.6 ריבאונדים ו-3.5 אסיסטים בממוצע למשחק ב-68 משחקים. ב-7 ביוני 2006 הודיע גיבסון שהוא מתמודד על בחירתו בדראפט 2006 של ליגת ה-NBA.
סטטיסטיקה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | קליבלנד | 60 | 16 | 16.5 | 0.424 | 0.419 | 0.718 | 1.5 | 1.1 | 0.4 | 0.1 | 4.6 |
| 2007/2008 | קליבלנד | 58 | 26 | 30.4 | 0.432 | 0.440 | 0.810 | 2.3 | 2.5 | 0.8 | 0.2 | 10.4 |
| 2008/2009 | קליבלנד | 75 | 0 | 23.9 | 0.391 | 0.382 | 0.767 | 2.1 | 1.8 | 0.6 | 0.2 | 7.8 |
| 2009/2010 | קליבלנד | 56 | 10 | 19.1 | 0.466 | 0.477 | 0.694 | 1.3 | 1.3 | 0.4 | 0.1 | 6.3 |
| 2010/2011 | קליבלנד | 67 | 15 | 27.8 | 0.400 | 0.403 | 0.822 | 2.6 | 3.0 | 0.7 | 0.3 | 11.6 |
| 2011/2012 | קליבלנד | 35 | 7 | 26.2 | 0.351 | 0.396 | 0.791 | 2.9 | 2.2 | 0.7 | 0.5 | 7.5 |
| 2012/2013 | קליבלנד | 46 | 3 | 20.0 | 0.340 | 0.344 | 0.703 | 1.3 | 1.8 | 0.6 | 0.1 | 5.4 |

| קריירה |  | 397 | 77 | 23.5 | 0.402 | 0.407 | 0.780 | 2.0 | 2.0 | 0.6 | 0.2 | 7.8 |
סטטיסטיקה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | קליבלנד | 20 | 2 | 20.1 | 0.431 | 0.409 | 0.884 | 1.6 | 1.0 | 0.6 | 0.2 | 8.2 |
| 2007/2008 | קליבלנד | 11 | 0 | 25.8 | 0.449 | 0.452 | 0.714 | 1.7 | 2.5 | 0.6 | 0.2 | 9.0 |
| 2008/2009 | קליבלנד | 14 | 0 | 12.3 | 0.325 | 0.357 | 1.000 | 0.5 | 0.4 | 0.1 | 0.2 | 3.4 |
| 2009/2010 | קליבלנד | 5 | 0 | 4.6 | 0.286 | 0.250 | 1.000 | 0.6 | 0.2 | 0.0 | 0.0 | 1.4 |


| קריירה |  | 50 | 2 | 17.6 | 0.415 | 0.407 | 0.871 | 1.2 | 1.1 | 0.4 | 0.2 | 6.4 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
גיבסון מגן על ארל בויקינס
דרור בר-נור

דרור בר-נור (נולד ב-12 בינואר 1948) הוא כדורגלן עבר ומאמן כדורגל ישראלי.
קריירת משחק

בר-נור הצטרף למחלקת הנוער של מכבי תל אביב בגיל 10, אך בגיל 14 עזב בשל לימודיו בפנימייה הצבאית. בגיל 17 חזר ישירות לקבוצה הבוגרת, וכבר במשחקו הראשון כבש שלושער בניצחון 0–4 על שמשון תל אביב. בר-נור כבש את שער הניצחון במהלך תוספת הזמן במשחק גמר ליגת האלופות האסיאתית ב-1969 נגד קבוצת יאנגצ'י הדרום קוריאנית. ב-1971 היה שותף בזכייה השנייה של מכבי בליגת האלופות האסיאתית.
במהלך התקופה שלו במכבי תל אביב כבש בליגה הראשונה 84 שערים, והוא ממוקם במקום השביעי בטבלת כובשי השערים בכל הזמנים של המועדון.
לזכותו 5 הופעות בנבחרת ישראל, הראשונה שבהן במשחק ידידות נגד נבחרת נורווגיה ב-23 בפברואר 1972 באצטדיון בלומפילד, בה כבש צמד שערים.
מאמן

בשנות השמונים עסק דרור בר-נור באימון. בין השנים 1983–1986 אימן את הפועל פתח תקווה, בעת שגיורא שפיגל שימש כמנג'ר. ב-1986 אימן את הפועל באר שבע וב-1987–1988 אימן את מכבי תל אביב, גם כן בעת שגיורא שפיגל שימש כמנג'ר.
תארים

כשחקן
עם מכבי תל אביב
אליפויות : 3
1966/1968, 1969/1970, 1971/1972
גביעי מדינה : 2
1966/1967, 1969/1970
כמאמן
עם מכבי תל אביב
גביעי מדינה : 1
1987/1988